Marius Stankevičius

Marius Stankevičius (g. 1981 m. liepos 15 d.) – buvęs Lietuvos futbolininkas, gynėjas. Kitados atstovavo Lietuvos jaunimo iki 21 m. rinktinei, Lietuvos nacionalinės rinktinei. Žaidėjas pasižymėjo sugebėjimu mesti toli kamuolį išsimetant iš už šoninės linijos.

 Žaidėjo karjera 
Karjerą pradėjo Panevėžio Ekrane. 2001 m. talentingas gynėjas persikėlė į Italijos Brescia klubą, tačiau ten įsitvirtinti nepavyko. Calcio Brescia Stankevičių paskolino AS Cosenza’i, tačiau ir čia futbolininkas žaidė nedaug. Grįžęs atgal į Brescia gaudavo vis daugiau žaidimo laiko ir tapo vienu svarbesnių klubo žaidėjų. 2008 metais Marius pasirašė 4 metų sutartį su Genujos „Sampdoria“ klubu. Italijos klubas už Stankevičių Brescios klubui sumokėjo 3,5 milijono eurų išpirką.

2010 m. sausio 6 d. iki sezono pabaigos buvo paskolintas Sevilla FC klubui. 2010 m. rugpjūčio 31 d. iki sezono pabaigos buvo išnuomotas Valencia CF klubui, su galimybe išpirkti kontraktą sezono pabaigoje.http://www.goal.com/en/news/11/transfer-zone/2010/08/31/2096683/official-marius-stankevicius-joins-valencia-on-loan-from 2011 m. liepos 11 d. pasirašė trejų metų sutartį su Romos „Lazio“ klubu.http://sportas.delfi.lt/abroad/lazio-klube-mstankevicius-uzdirbs-beveik-28-mln-litu.d?id=47480281 2013/14 m. žaidė Turkijoje atstovaudamas Gaziantepspor klubui.

2014 m. rugpjūčio 11 d. pasirašė vienerių metų sutartį su Vokietijos Bundesliga Hannover 96 komanda.https://www.hannover96.de/aktuelles/news/details/15805-marius-stankevicius-joins-96.html

 Trenerio karjera 
Nuo 2018 m. ėmėsi trenerio veiklos. Tuo metu treniravo „AC Crema“ klubą Italijos žemesnėje lygoje, o nuo 2020 m. vasaros lietuvis treniravo Italijos Serie D klubą AC Lumezzane.Stankevicius in stile Football Manager: „Alleno sia il Lumezzane che la Lituania“

Treniravo Lietuvos U-21 rinktinę.https://www.sportas.lt/naujiena/438499/vrfs-lygoje-vienas-geriausiu-visu-laiku-lietuvos-futbolininku Vėliau – Lietuvos U-17 m. rinktinę.

2023 m. gegužės 1 d. paskelbta, kad „Kauno Žalgirio“ naujuoju vyr. treneriu tapo Marius Stankevičius. Ekipa A lygos sezoną pradėjo prasčiau, negu tikėtąsi.alyga.lt naujienos: Pokyčiai Kauno Žalgiryje Rokas Garastas paliko ekipą, o naujuoju strategu tapo Marius Stankevičius.sportas.lt naujienos: Stankevičius naujasis treneris Debiutas naujose pareigose ėvyko 2023 m. gegužės 4 d. A lygos rungtynėse prieš „Panevėžio“ klubą.https://alyga.lt/rungtynes/2023-05-04-k-zalgiris-panevezys/1554 Šiose rungtynėse pergalę minimaliu skirtumu (1:0) šventė varžovai. 2023 m. spalio 5 d. tapo žinoma, kad sutartis nutraukta. A lygoje kauniečiai per 19 rungtynių pasiekė vos penkerias pergales, dešimt kartų sužaidė lygiosiomis ir patyrė keturis pralaimėjimus. LFF taurėje pasiekė pusfinalį.https://alyga.lt/naujiena/m-stankevicius-ir-kauno-zalgiris-pasuko-skirtingais-keliais/8367https://www.sportas.lt/naujiena/485506/kauno-zalgiris-atleido-m-stankeviciu

2024 m. rugsėjo viduryje tapo Galinės „Transinvest“ klubo vyr. treneriu.https://www.delfi.lt/sportas/futbolas/a-lygos-naujokai-trecia-karta-keite-treneri-komandos-vairas-mariaus-stankeviciaus-rankose-120049111 2024 m. rugsėjo 14 d. debiutavo pergale prieš DFK Dainava.2024-09-14 Dainava 0-1 Transinvest (pagal alyga.lt)sportas.lt naujienos: M. Stankevičiaus debiutas sėkmingas 2024 m. gruodžio 20 d. pranešta, kad vyr. treneriu ir toliau dirbs Marius Stankevičius, bei prisijungė Deividas Česnauskis (atsakingas už žaidėjų atranką).M.Stankevičius lieka „TransINVEST“ vyr. treneriu. Prie klubo jungiasi D.Česnauskis

 Lietuvos rinktinė 
Nacionalinėje rinktinėje debiutavo 2001 m. liepą mače prieš Estiją.

 Įvarčiai Lietuvos rinktinėje 
 #  Data  Arena  Varžovas  Po įvarčio Finalinis Varžybos1. 2005 kovo 30 Sarajevas  Bosnija ir Hercegovina 1-1  1-1  2006 m. pasaulio futbolo čempionato atranka2. 2008 rugsėjo 6 Gruia stadionas, Klužas, Rumunija   Rumunija 1-0  3-0  2010 m. pasaulio futbolo čempionato atranka3. 2009 spalio 10 Insbrukas  Austrija 1-1  1-2  2010 m. pasaulio futbolo čempionato atranka4. 2009 spalio 14 Sūduvos stadionas, Marijampolė  Serbija 2-1  2-1  2010 m. pasaulio futbolo čempionato atranka5. 2011 kovo 29 Dariaus ir Girėno stadionas, Kaunas  Ispanija 1-1  1-3  2012 m. Europos futbolo čempionato atranka

 Pasiekimai 
 LFF taurė (1998, 2000 m.)
 LFF supertaurė (2000 m.)
 Geriausias Lietuvos futbolininkas (2008, 2009 m.)
 Copa del Rey (2010 m.)
 Coppa Italia (2013 m.)

 Kita 
 Sūnus Kajus Stankevičius taip pat futbolininkas; 2021 m. atstovavo Dainavos B ekipai.

 Išnašos 

 Nuorodos 
 Footballdatabase.com

Kategorija:Lietuvos futbolininkai
Kategorija:Lietuvos futbolo treneriai